Publication: Magyar Közlöny
Issue: MK-2001-157 (Year: 2001, Number: 157)
Era: 1990-2004
Section: 1. § A Büntető Törvénykönyvről szóló 1978. évi IV. törvény (Btk.) 6. §-a a következő (6) bekezdéssel egészül ki:
Paragraph Index: 10

(2) A Btk. 57. §-ának (3) bekezdése helyébe a következő rendelkezés lép: „(3) Határozott ideig tartó eltiltás esetén a szakképzettséget igénylő foglalkozás újból való gyakorlása attól tehető függővé, hogy az eltiltott a foglalkozás gyakorlásához szükséges jártasságot az eltiltás tartamának letelte után meghatározott módon igazolja. A végleges hatályú eltiltás alól a bíróság az eltiltottat kérelemre mentesítheti, ha az eltiltás óta tíz év eltelt, és az eltiltott a foglalkozás gyakorlására alkalmas, illetőleg arra érdemes. Nem mentesíthető, aki a bűncselekményt bűnszervezetben követte el, és méltatlanság miatt a bíróság a foglalkozástól véglegesen eltiltotta.”

Source: https://magyarkozlony.hu/hivatalos-lapok/18a7e318734af8fb52a3763883189ede138e1f29/dokumentumok/5c717757c2dadf800c8c5a522f0bfc5256ed0312/letoltes